Diari Oficial de la Generalitat Valenciana


Sumari del DOGV 6398, del 16-11-2010 (2010/11716)

Notificació de la sentència dictada en el judici ordinari número 520/2009.
--------------------------------------------------------------------------

### Dades del document

Número de DOGV
:   6398

Data del DOGV
:   16-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11489


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el judici ordinari número 520/2009. [2010/11244]  
Procediment ordinari 000520/2009  
De: Bancaixa.  
Procurador: Juan A. Rodríguez-Manzaneque Alberca.  
Contra: Materiales PR & CA, SL.  
Procurador/a: -  
En aquest procediment seguit a instàncies de Bancaixa contra Materiales PR & CA, SL, s'ha dictat la sentència que, literalment, és com segueix:  
«Sentència número 242/2010  
Jutge que la dicta: Ana María Mestre Soro.  
Lloc: València.  
Data: 19 d'octubre de 2010.  
Part demandant: Bancaixa.  
Advocat: -  
Procurador: Juan A. Rodríguez-Manzaneque Alberca.  
Part demandada: Materiales PR & CA, SL.  
Advocat: -  
Procurador: -  
Objecte del judici: reclamació d'una quantitat.  
Antecedents de fet  
Primer. Bancaixa va presentar demanda de judici ordinari sobre reclamació d'una quantitat contra Materiales PR & CA, SL, que per torn de repartiment va correspondre a aquest Jutjat. Citada a termini la demandada de forma legal, aquesta no va comparéixer i se la va declarar en rebel·lia, i es va assenyalar data per a la celebració de l'audiència prèvia. Les actuacions van quedar per a sentència, de conformitat amb l'article 429.8 de la Llei d'Enjudiciament Civil.  
Segon. Aquesta sentència ha sigut elaborada com a projecte de resolució per la jutgessa en pràctiques tutelades María del Carmen Sala Sisear, ratificada i assumida per la magistrada jutgessa titular d'aquest Jutjat, de conformitat amb el que disposa l'article 6.2 del Reglament 2/2000, de 25 d'octubre, de Jutges Adjunts.  
Fonaments de dret  
Primer. La quantitat objecte de reclamació en aquest procediment té la seua base en un contracte d'obertura de compte corrent subscrit entre els litigants en virtut del qual la demandada s'obligava a tindre saldo suficient per a fer front als pagaments domiciliats.  
Segon. De la prova practicada consistent en els documents adjuntats a la demanda, resulta acreditada la certesa del deute i pertoca estimar la demanda de conformitat amb els articles 1089 i següents del Codi Civil.  
Tercer. Pel que fa als interessos s'aplicaran els articles 1101 i 1108 del Codi Civil.  
Quart. Les costes han de ser imposades a la part demandada, de conformitat amb l'article 394 de la Llei d'Enjudiciament Civil.  
Dispositiva  
Estime la demanda interposada per Bancaixa, contra Materiales PR & CA, SL, i condemne aquesta demandada a pagar a l'actora la suma de 7.921,31 euros més els interessos pactats i al pagament de les costes.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Així mateix, per a interposar-lo cal consignar com a dipòsit 50 euros, que s'han de consignar en el compte de dipòsits i consignacions d'aquest Jutjat, amb l'advertència que no s'admetrà a tràmit cap recurs que no tinga el dipòsit constituït i, tot això, de conformitat amb la Llei Orgànica 1/2009, de 3 de novembre.  
Aquesta és la sentència, que pronuncie, mane i firme».  
Publicació. La sentència anterior ha sigut donada, llegida i publicada per la magistrada jutgessa que la va dictar, mentre celebrava audiència pública el mateix dia de la data; de la qual cosa jo, la secretària judicial, en done fe. València, 19 d'octubre de 2010.  
I atés que el demandat esmentat, Materiales PR & CA, SL, es troba en parador desconegut, expedisc aquest edicte a fi que li valga de notificació de forma deguda.  
València, 19 d'octubre de 2010.- Pilar Ferrando Mansanet.